/* KOM/2011/0090 lopull. - COD 2008/0142 */ KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin ehdottamista tarkistuksista neuvoston ensimmäisessä käsittelyssä vahvistamaan kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI potilaiden oikeuksien soveltamisesta rajatylittävässä terveydenhuollossa





[pic] | EUROOPAN KOMISSIO | Bryssel 24.2.2011 KOM(2011) 90 lopullinen 2008/0142 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin ehdottamista tarkistuksista neuvoston ensimmäisessä käsittelyssä vahvistamaan kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI potilaiden oikeuksien soveltamisesta rajatylittävässä terveydenhuollossa 2008/0142 (COD) KOMISSION LAUSUNTO Euroopan unionin toiminnasta tehdyn sopimuksen 294 artiklan 7 kohdan c alakohdan nojalla Euroopan parlamentin ehdottamista tarkistuksista neuvoston ensimmäisessä käsittelyssä vahvistamaan kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI potilaiden oikeuksien soveltamisesta rajatylittävässä terveydenhuollossa 1. Johdanto Euroopan unionin toiminnasta tehdyn sopimuksen (SEUT) 294 artiklan 7 kohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (asiakirja KOM(2008)414 lopullinen – 2008/0142(COD)): | 2. heinäkuuta 2008 | Euroopan talous- ja sosiaalikomitea antoi lausuntonsa: | 4. joulukuuta 2008 | Alueiden komitea antoi lausuntonsa: | 12. helmikuuta 2009 | Euroopan parlamentti antoi lausuntonsa ensimmäisessä käsittelyssä: | 23. huhtikuuta 2009 | Muutettu ehdotus toimitettiin: | ei ole tapahtunut | Poliittinen yhteisymmärrys saavutettiin: | 8. kesäkuuta 2010 | Neuvoston kanta vahvistettiin: | 13. syyskuuta 2010 | Euroopan parlamentti antoi lausuntonsa toisessa käsittelyssä: | 19. tammikuuta 2011 | 3. EHDOTUKSEN TARKOITUS Direktiiviehdotuksen yleisenä tavoitteena on selkeiden ja yhtenäisten puitteiden vahvistaminen terveydenhuollon korvaamiseksi EU:ssa tapauksissa, joissa hoito annetaan muussa jäsenvaltiossa kuin vakuutusjäsenvaltiossa (rajatylittävä terveydenhuolto). Ehdotuksessa noudatettiin unionin tuomioistuimen oikeuskäytäntöä, jossa vahvistetaan, että riippumatta asetuksissa (EY) N:o 883/2004 ja (EY) N:o 987/2009 myönnetystä oikeudesta erikseen määriteltyyn hoitoon toisessa jäsenvaltiossa on vakuutetuilla potilailla myös oikeus saada sairaanhoitoa toisessa jäsenvaltiossa SEUT-sopimuksen 56 artiklan nojalla. Tähän tavoitteeseen pääsemiseksi ehdotus on jaoteltu kolmeen pääkohtaan: 1) takeet sen mahdollistamiseksi, että potilaat saavat turvallista ja korkealuokkaista terveydenhuoltoa, 2) säännöt, joilla selkeytetään oikeudet saada korvausta rajatylittävästä terveydenhuollosta, sekä 3) EU:n yhteistyö terveydenhuollon alalla lääkemääräysten tunnustamisen, eurooppalaisten osaamisverkostojen, terveysteknologian arvioinnin ja sähköisen terveydenhuollon osalta. 4. KOMISSION LAUSUNTO EUROOPAN PARLAMENTIN TARKISTUKSISTA Euroopan parlamentti äänesti toisessa käsittelyssä konsolidoidusta tekstistä, joka sisältää erinäisiä tarkistuksia neuvoston ensimmäisessä käsittelyssä vahvistaman kannan tekstiin. Teksti on tulosta neuvoston, Euroopan parlamentin ja komission neuvotteluista. Useimmat tarkistukset ovat komission alkuperäisen ehdotuksen mukaisia, joten ne voidaan hyväksyä pyrittäessä yleiseen kompromissiratkaisuun. Komissio hyväksyy näin ollen kaikki Euroopan parlamentin tekemät tarkistukset.